महिलाओं की 100 मीटर रेस में संयुक्त राज्य अमेरिका की बेट्टी रॉबिन्सन (एम्स्टर्डम 1928,) 16 साल, 11 महीने, 8 दिनों में अब तक की सबसे कम उम्र की ओलंपिक 100 मीटर चैंपियन हैं। दक्षिण अफ्रीका के रेगी वॉकर (लंदन 1908) 19 साल, 4 महीने, 6 दिन में 100 मीटर ओलंपिक में सबसे कम उम्र के पुरुष चैंपियन हैं।
हिन्दी

# ओलंपिक 100 मीटर चैंपियंस - उसैन बोल्ट ने सबसे अधिक तीन गोल्ड मेडल जीते

जमैका ने महिलाओं की 100 मीटर रेस में पिछले चार स्वर्ण पदक जीते हैं, जबकि यूएसए ने पुरुषों की 100 मीटर रेस में 30 में से 17 स्वर्ण पदक जीते हैं।

3 मिनटद्वारारितेश जायसवाल

Usain Bolt, 100m at Rio 2016 Olympics

(Getty Images)

मार्सेल जैकब्स टोक्यो 2020 में ओलंपिक खेलों में 100 मीटर स्प्रिंट जीतने वाले इटली के पहले पुरुष चैंपियन बने, जबकि जूलियन अल्फ्रेड सेंट लूसिया की पहली महिला ओलंपिक चैंपियन बनीं, जब उन्होंने पेरिस 2024 में महिलाओं की 100 मीटर रेस का खिताब जीता।

जूलियन अल्फ्रेड ने जमैका की ऐलेन थॉम्पसन हेराह से यह खिताब हासिल किया, जिन्होंने टोक्यो 2020 में एक नए ओलंपिक रिकॉर्ड के साथ महिलाओं की 100 मीटर में अपने रियो 2016 के स्वर्ण का सफलतापूर्वक डिफेंड किया खा।

इस बीच, संयुक्त राज्य अमेरिका के नोह लाइल्स मौजूदा 100 मीटर ओलंपिक चैंपियन हैं। उन्होंने 9.79 सेकेंड में पेरिस 2024 का खिताब जीता।

ग्रीष्मकालीन ओलंपिक खेल में 100 मीटर दौड़ सबसे अधिक चर्चा में रहनी वाली प्रतियोगिताओं में से एक है। एथेंस 1896 में आधुनिक खेलों की शुरुआत के बाद पुरुषों के इवेंट का आयोजन किया गया था। महिलाओं की रेस को एम्स्टर्डम में 1928 में शामिल किया गया था।

ओलंपिक में 100 मीटर रेस में यूएसए सबसे सफल देश रहा है, जिसने अब तक 30 पुरुषों के स्वर्ण पदकों में से 17 पदक और महिलाओं के 22 स्वर्ण पदकों में से 9 पदक अपने नाम किए हैं।

जमैका के उसैन बोल्ट ने पुरुषों की 100 मीटर रेस में ओलंपिक के साथ-साथ विश्व रिकॉर्ड भी बनाया है और तीन स्वर्ण पदक के साथ इस इवेंट में अब तक के सबसे सफल धावक हैं। ओलंपिक में 100 मीटर में दो पदक जीतने वाले यूएसए के कार्ल लुईस कई स्वर्ण पदक जीतने वाले एकमात्र एथलीट हैं।

शैली-एन फ्रेजर-प्राइस (जमैका), व्योमिया ट्यूस (यूएसए), गेल डेवर्स (यूएसए) और ऐलेन थॉम्पसन हेराह ने महिलाओं की 100 मीटर रेस में दो-दो स्वर्ण पदक जीते हैं। फ्रेजर-प्राइस ने एक रजत और एक कांस्य भी जीता है। ओलंपिक 100 मीटर में उनके चार पदक किसी भी धावक द्वारा सबसे अधिक हैं।

ओलंपिक में जमैका की मर्लिन ओट्टे महिलाओं की 100 मीटर रेस में एक भी स्वर्ण के बिना तीन पदक जीतने वाली एकमात्र खिलाड़ी हैं, जिन्होंने एक रजत और दो कांस्य पदक जीते हैं।

महिलाओं की 100 मीटर रेस में संयुक्त राज्य अमेरिका की बेट्टी रॉबिन्सन (एम्स्टर्डम 1928,) 16 साल, 11 महीने, 8 दिनों में अब तक की सबसे कम उम्र की ओलंपिक 100 मीटर चैंपियन हैं। दक्षिण अफ्रीका के रेगी वॉकर (लंदन 1908) 19 साल, 4 महीने, 6 दिन में 100 मीटर ओलंपिक में सबसे कम उम्र के पुरुष चैंपियन हैं।

ग्रेट ब्रिटेन के **लिनफोर्ड क्रिस्टी (**बार्सिलोना 1992) 32 साल, 3 महीने, 30 दिनों में सबसे उम्रदराज पुरुष ओलंपिक 100 मीटर चैंपियन हैं। नीदरलैंड की फैनी ब्लैंकर्स-कोएन (लंदन 1948) 30 साल, 3 महीने, 7 दिन की सबसे उम्रदराज महिला ओलंपिक 100 मीटर चैंपियन हैं।

ओलंपिक पुरुषों का 100 मीटर रिकॉर्ड 1896 में 12.2 सेकेंड से बढ़कर वर्तमान समय में 9.63 सेेकेंड हो गया है। 1928 में कायम हुआ महिलाओं की 100 मीटर का ओलंपिक रिकॉर्ड 13 सेेकेंड से बढ़कर वर्तमान में 10.61 सेकेंड हो गया है।

## ओलंपिक 100 मीटर विजेताओं की लिस्ट

## संबंधित कंटेंट

##### से अधिक